CELEX: 52011PC0487
Language: fi
Date: 2011-08-10
Title: Ehdotus NEUVOSTON PÄÄTÖS Euroopan unionin kannasta Chişinăussa 6 päivänä lokakuuta 2011 järjestettävässä energiayhteisön ministerineuvostossa

|

52011PC0487

Ehdotus NEUVOSTON PÄÄTÖS Euroopan unionin kannasta Chişinăussa 6 päivänä lokakuuta 2011 järjestettävässä energiayhteisön ministerineuvostossa  /* KOM/2011/0487 lopullinen - 2011/0214 (NLE) */  

		(...PICT...)PERUSTELUT1. EHDOTUKSEN TAUSTAEnergiayhteisön ministerineuvosto kokoontuu 6. lokakuuta 2011 Chişinăussa (Moldovassa).Euroopan unionin kanta kokouksen esityslistalla oleviin päätöksiin on vahvistettava Euroopan unionin toiminnasta tehdyn sopimuksen 218 artiklan 9 kohdan nojalla sekä energiayhteisön perustamissopimuksen tekemisestä Euroopan yhteisön puolesta 29 päivänä toukokuuta 2006 tehdyn neuvoston päätöksen 2006/500/EY säännösten mukaisesti.Päätöksen 2006/500/EY 6 artiklan mukaan Euroopan komission edustaja ilmaisee Euroopan unionin kannan ministerineuvostossa.Tämä ehdotus neuvoston päätökseksi kattaa kaikki esityslistan kohdat, joihin odotetaan ministerineuvoston päätöstä.2. TALOUSARVIOASIAT2.1 Vuoden 2010 varainhoidon hyväksyminenEuroopan unionin on hyväksyttävä vuotta 2010 koskevan taloudellisen vastuuvapauden myöntäminen johtajalle 31. joulukuuta 2010 annetun tilintarkastuskertomuksen, vuoden 2010 tilintarkastusta koskevan budjettikomitean kertomuksen ja talousarvion toteuttamista koskevan johtajan kertomuksen perusteella.2.1.2. Vuosien 2012–2013 talousarvion ja rahoitusosuuksien hyväksyminenEuroopan unionin on hyväksyttävä vuosien 2012–2013 talousarvio edellyttäen, että budjettivallan käyttäjä hyväksyy vastaavat määrärahat molemmille vuosille. Talousarvio vastaa komission ehdotusta, joka hyväksyttiin 20. kesäkuuta 2011 annetulla komission päätöksellä.Kokonaistalousarvio saa olla enintään 3 230 000 euroa vuonna 2012 ja 3 342 200 euroa vuonna 2013. Määrät merkitsevät vuonna 2012 neljän prosentin vähennystä ja vuonna 2013 yhden prosentin vähennystä vuodelle 2011 hyväksyttyyn talousarvioon verrattuna ja perustuvat aiemman talousarvion tosiasiallisesta toteutumisesta saatuihin kokemuksiin.Euroopan unionin on hyväksyttävä kahden henkilön lisäys energiayhteisön henkilöstöön vuonna 2012 (yksi hallinto- ja varainhoitoavustaja ja yksi EU:n ympäristöpolitiikan ja ilmastomuutoksen asiantuntija) ja yhden henkilön lisäys vuonna 2013.Euroopan unionin on myös hyväksyttävä muutokset energiayhteisön perustamissopimuksen liitteeseen IV, jossa määritellään Euroopan unionin ja kunkin sopimuspuolen rahoitusosuudet. Moldovan ja Ukrainan liityttyä energiayhteisöön kaikki rahoitusosuudet muuttuvat, jolloin Euroopan unionin kokonaisrahoitusosuuden tulisi pienentyä.2.2. LAINSÄÄDÄNNÖN KEHITYS2.2.1. ”Kolmannen paketin” täytäntöönpano (sähkön ja kaasun sisämarkkinat)Euroopan unionin on hyväksyttävä ministerineuvoston päätös direktiivin 2009/72/EY, direktiivin 2009/73/EY, asetuksen (EY) N:o 714/2009 ja asetuksen (EY) N:o 715/2009 täytäntöönpanosta energiayhteisössä.Energiayhteisön perustamissopimuksen 24 artiklan mukaiseen ministerineuvoston päätökseen sisältyvät mukautukset vastaavat 6. toukokuuta 2011 annetussa komission päätöksessä ehdotettuja (K(2011) 3013 lopullinen).EU:n on lisäksi hyväksyttävä energiayhteisön perustamissopimuksen muutokset 28. kesäkuuta 2011 annetussa neuvoston päätöksessä vahvistettujen neuvotteluvaltuuksien mukaisesti. Perustamissopimuksen muuttaminen ei ole olennainen osa kolmatta pakettia koskevaa päätöstä, joten siitä voidaan päättää myöhemmin.2.2.2. Energiatehokkuutta koskevien delegoitujen säädösten antaminen (’energiamerkinnät’)Energiatehokkuutta koskevien EU:n perussäädösten hyväksymisestä annettuihin ministerineuvoston päätöksiin (18. joulukuuta 2009 annettu ministerineuvoston päätös 2009/05-MC-EnC, sellaisena kuin se on muutettuna syyskuussa 2010 annetulla päätöksellä 2010/02-MC-EnC) sisältyy dynaaminen lauseke, jonka mukaan energiayhteisö panee täytäntöön komission direktiivin 2010/30/EU [1] nojalla antamat delegoidut säädökset.Tämä energiatehokkuutta koskevien delegoitujen asetusten hyväksymistä koskeva dynaaminen menettely merkitsee sitä, että asiaa koskevat säädökset on otettava niiden hyväksymistä ja Euroopan komission niistä tekemää ilmoitusta seuraavan ministerineuvoston kokouksen esityslistalle. Tässä kokouksessa ministerineuvostolla on mahdollisuus vastustaa delegoidun säädöksen soveltamista energiayhteisön sopimuspuoliin. Jos ministerineuvosto ei tässä kokouksessa vastusta delegoitua säädöstä, siitä tulee sopimuspuolia sitova, mahdollisesti mukautettuna.Euroopan unionin on hyväksyttävä kotitalouksien astianpesukoneiden, pyykinpesukoneiden, kylmäsäilytyslaitteiden ja televisioiden energiamerkintöjä koskevien delegoitujen asetusten [2] hyväksyminen energiayhteisössä.2.3. TOIMINTAPOLITIIKKAA KOSKEVAT ASIAKIRJAT2.3.1. Energiayhteisön työohjelman hyväksyminen vuosille 2012–2013Euroopan unionin on hyväksyttävä energiayhteisön vuosien 2012–2013 työohjelma, jota sihteeristö on ehdottanut ja jolle pysyvä korkean tason ryhmä antoi tukensa 29. kesäkuuta 2011.Työohjelmassa jatketaan aiempaa työtä, ja se kattaa kaikki toiminta-alat. Siinä korostetaan energia-alan sääntelyviranomaisten tehtäviä täytäntöönpanon ja yhteistyön alalla. Siinä otetaan myös huomioon tuleva työ, joka liittyy sähkön ja kaasun sisämarkkinoiden toteuttamiseen (panemalla täytäntöön kolmas paketti) sekä tilastoihin ja toimitusvarmuuteen öljyvarastodirektiivin ja kaasunsaannin turvaamista koskevan asetuksen suunnitellun täytäntöönpanon yhteydessä.2.3.2. Energiayhteisön kaasuinfrastruktuurin kehittämistä koskevan toteuttamissuunnitelman hyväksyminenEnergiayhteisön kaasurengaskonseptista (’Gas Ring’) on keskusteltu laajasti energiayhteisön toimielimissä sekä korkeimmalla tasolla (ministeritason keskustelut Skopjessa syyskuussa 2010) että pysyvän korkean tason ryhmän ja energiayhteisön sääntelyneuvoston välillä kesäkuussa 2010 järjestetyssä kokouksessa. Sääntelyneuvosto valmistelee myös kaasurengasta edistäviä sääntelyvälineitä.Euroopan komissio on tehnyt poliittisen päätöksen energiayhteisön kaasurenkaan kehittämisen asettamisesta etusijalle [3].Kaasurenkaan kehittäminen auttaisi sopimuspuolia saavuttamaan kaksi keskeistä tavoitetta. Ensimmäinen on kaasun osuuden lisääminen niiden energialähteiden valikoimassa ja siten kasvavan energiankysynnän tyydyttäminen. Toinen on energiayhteisöstä johtuvien ympäristövelvoitteiden noudattaminen.Tämän kaltainen suuren mittakaavan kaasuputki-infrastruktuurihanke vaatii erittäin suuria teknisiä, taloudellisia ja sääntelyyn liittyviä ponnisteluja koko alueella ja ennen kaikkea lujaa poliittista tahtoa ja tukea.Euroopan unionin on pyydettävä ministerineuvostoa antamaan kaasurengaskonseptin nopeasta etenemisestä poliittinen sitoumus, joka vastaa komission Wienissä 29. kesäkuuta 2011 järjestetyssä pysyvän korkean tason ryhmän kokouksessa esittämää epävirallista asiakirjaa.3. ARMENIAN HYVÄKSYMINEN TARKKAILIJAKSIEnergiayhteisön perustamissopimuksen mukaan ”ministerineuvosto voi naapurimaana olevan kolmannen maan perustellusta pyynnöstä yksimielisesti hyväksyä kyseisen maan tarkkailijaksi” ja ”tarkkailijat voivat osallistua ministerineuvoston, pysyvän korkean tason ryhmän, sääntelyneuvoston ja foorumien kokouksiin osallistumatta kuitenkaan keskusteluihin” (96 artikla).Armenia pyysi toukokuussa 2010 pääsyä tarkkailijaksi. Se lähetti kesäkuussa 2010 sihteeristölle yksityiskohtaiset perustelut pyynnölleen ja viittasi niissä erityisesti toimitusvarmuuteen ja toimituslähteiden monipuolistamiseen sekä kansainvälisen yhteistyön tärkeyteen. Lisäksi Armenia mainitsi muita aloitteita, joihin se osallistuu aktiivisesti (Inogate-ohjelma, Euroopan naapuruuspolitiikka, itäinen kumppanuus).Ministerineuvostolle ilmoitettiin virallisesti tästä pyynnöstä 24. syyskuuta järjestetyssä vuosikokouksessa, mutta se ei tehnyt asiasta päätöstä.Euroopan unionin on hyväksyttävä Armenian hyväksyminen tarkkailijaksi.4. MUUT PÄÄTÖKSET4.1. Työryhmien työskentelyNykyisten työryhmien toimintaa tarkastellaan uudelleen ministerineuvoston kokouksessa. Ministerineuvosto ottaa huomioon niiden toimintakertomukset ja päättää niiden tulevasta työstä seuraavasti:- Uusiutuvaa energiaa käsittelevä työryhmä: ryhmän toimeksiantoa on jatkettava vuodella, jotta se voi auttaa sopimuspuolia panemaan täytäntöön direktiivin 2009/28/EY (ministerineuvoston vuoden 2010 suosituksen ja tulevan sitovan päätöksen pohjalta).- Energiatehokkuutta käsittelevä työryhmä: ryhmän toimeksiantoa on jatkettava vuodella, jotta se voi avustaa asiaa koskevien direktiivien ja delegoitujen asetusten täytäntöönpanossa.- Ympäristönäkökohtia käsittelevä työryhmä: työryhmän toiminnasta sen toukokuussa 2011 tapahtuneen perustamisen jälkeen odotetaan suullista raporttia (ei päätöstä).- Alueellista strategiaa käsittelevä työryhmä: ministerineuvoston odotetaan antavan tukensa työryhmälle, jonka tehtävänä on laatia alueellinen strategia ja investointisuunnitelma.4.2. Riitojen ratkaisu — neuvoa-antavan komitean nimittäminenNeuvoa-antava komitea on välivaihe ennen kuin ministerineuvosto toteaa sopimuspuolen rikkovan velvoitteitaan. Neuvoa-antavasta komiteasta määrätään perustamissopimuksen mukaista riitojen ratkaisua koskevista menettelysäännöistä 27. kesäkuuta 2008 annetun menettelyasiakirjan N:o 2008/01/MC-EnC 32 artiklassa.Vuonna 2009 nimitettyjen jäsenten toimikausi päättyi kesäkuussa 2011. Ministerineuvoston on siksi nimitettävä neuvoa-antavan komitean jäsenet uudelle kaksivuotiskaudelle.2011/0214 (NLE)EhdotusNEUVOSTON PÄÄTÖSEuroopan unionin kannasta Chişinăussa 6 päivänä lokakuuta 2011 järjestettävässä energiayhteisön ministerineuvostossaEUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen ja erityisesti sen 218 artiklan 9 kohdan,ottaa huomioon energiayhteisön perustamissopimuksen tekemisestä Euroopan yhteisön puolesta 29 päivänä toukokuuta 2006 tehdyn neuvoston päätöksen 2006/500/EY ja erityisesti sen 4 ja 5 artiklan,ottaa huomioon Euroopan komission ehdotuksen,ON PÄÄTTÄNYT SEURAAVAA:Ainoa artiklaEuroopan unionin kanta perussopimuksen 218 artiklan 9 kohdan soveltamisalaan kuuluviin asioihin Chişinăussa 6 päivänä lokakuuta 2011 pidettävässä energiayhteisön ministerineuvoston kokouksessa esitetään tämän päätöksen liitteessä.Tehty BrysselissäNeuvoston puolestaPuheenjohtajaLIITE Euroopan unionin kanta· Euroopan unioni hyväksyy vuotta 2010 koskevan taloudellisen vastuuvapauden myöntämisen energiayhteisön ministerineuvoston sihteeristön johtajalle.· Euroopan unioni hyväksyy vuosien 2012–2013 talousarvion edellyttäen, että budjettivallan käyttäjä hyväksyy vastaavat määrärahat molemmille vuosille.· Euroopan unioni hyväksyy muutokset energiayhteisön perustamissopimuksen liitteeseen IV, joka koskee sopimuspuolten rahoitusosuuksia energiayhteisön talousarvioon.· Euroopan unioni hyväksyy direktiivin 2009/72/EY, direktiivin 2009/73/EY, asetuksen (EY) N:o 714/2009 ja asetuksen (EY) N:o 715/2009 täytäntöönpanon energiayhteisössä.· Euroopan unioni hyväksyy energiayhteisön perustamissopimuksen muutokset komission valtuuttamisesta neuvottelemaan Euroopan unionin puolesta energiayhteisön perustamissopimuksen muutoksista 28 päivänä kesäkuuta 2011 annetun neuvoston päätöksen mukaisesti.· Euroopan unioni hyväksyy kotitalouksien astianpesukoneiden, pyykinpesukoneiden, kylmäsäilytyslaitteiden ja televisioiden energiamerkinnöistä vuonna 2011 annettujen delegoitujen asetusten hyväksymisen energiayhteisössä.· Euroopan unioni hyväksyy energiayhteisön työohjelman vuosille 2012–2013.· Euroopan unioni hyväksyy energiayhteisön kaasuinfrastruktuurin kehittämistä koskevan toteuttamissuunnitelman.· Euroopan unioni hyväksyy Armenian hyväksymisen energiayhteisön tarkkailijajäseneksi.· Euroopan unioni hyväksyy alueellista strategiaa käsittelevän työryhmän perustamisen.· Euroopan unioni hyväksyy riitojen ratkaisun neuvoa-antavan komitean jäsenten nimittämisen.[1] Euroopan parlamentin ja neuvoston direktiivi 2010/30/EU, annettu 19 päivänä toukokuuta 2010, energiaan liittyvien tuotteiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin.[2] Kyse on neljästä 28. syyskuuta 2010 annetusta delegoidusta komission asetuksesta, joilla täydennetään Euroopan parlamentin ja neuvoston direktiiviä 2010/30/EU kotitalouksien astianpesukoneiden, kotitalouksien pyykinpesukoneiden, televisioiden ja kotitalouksien kylmäsäilytyslaitteiden energiamerkinnän osalta.[3] KOMISSION KERTOMUS EUROOPAN PARLAMENTILLE JA NEUVOSTOLLE päätöksen 2006/500/EY 7 artiklan nojalla (Energiayhteisön perustamissopimus) http://ec.europa.eu/energy/gas_electricity/community/doc/20110310_report_en.pdf.--------------------------------------------------